CELEX: 62015CA0695
Language: bg
Date: 2016-03-17 00:00:00
Title: Дело C-695/15 PPU: Решение на Съда (четвърти състав) от 17 март 2016 г. (преюдициално запитване от Debreceni Közigazgatási és Munkaügyi Bíróság — Унгария) — Shiraz Baig Mirza/Bevándorlási és Állampolgársági Hivatal (Преюдициално запитване — Спешно преюдициално производство — Регламент (ЕС) № 604/2013 — Критерии и механизми за определяне на държавата членка, компетентна за разглеждането на молба за международна закрила — Член 3, параграф 3 — Право на държавите членки да изпратят кандидат в сигурна трета държава — Член 18 — Задължения на компетентната да разгледа молбата държава членка в случай на обратно приемане на кандидата — Директива 2013/32/ЕС — Общи процедури за предоставяне и отнемане на международна закрила — Разглеждане на молба за международна закрила)

2.5.2016   
            
            
               BG
            
            
               Официален вестник на Европейския съюз
            
            
               C 156/21
            
         Решение на Съда (четвърти състав) от 17 март 2016 г. (преюдициално запитване от Debreceni Közigazgatási és Munkaügyi Bíróság — Унгария) — Shiraz Baig Mirza/Bevándorlási és Állampolgársági Hivatal
   (Дело C-695/15 PPU) (1)
   
   ((Преюдициално запитване - Спешно преюдициално производство - Регламент (ЕС) № 604/2013 - Критерии и механизми за определяне на държавата членка, компетентна за разглеждането на молба за международна закрила - Член 3, параграф 3 - Право на държавите членки да изпратят кандидат в сигурна трета държава - Член 18 - Задължения на компетентната да разгледа молбата държава членка в случай на обратно приемане на кандидата - Директива 2013/32/ЕС - Общи процедури за предоставяне и отнемане на международна закрила - Разглеждане на молба за международна закрила))
   (2016/C 156/29)
   Език на производството: унгарски
   
      Запитваща юрисдикция
   
   Debreceni Közigazgatási és Munkaügyi Bíróság
   
      Страни в главното производство
   
   
      Жалбоподател: Shiraz Baig Mirza
   
      Ответник: Bevándorlási és Állampolgársági Hivatal
   
      Диспозитив
   
   
               1)
            
            
               Член 3, параграф 3 от Регламент (ЕС) № 604/2013 на Европейския парламент и на Съвета от 26 юни 2013 година за установяване на критерии и механизми за определяне на държавата членка, компетентна за разглеждането на молба за международна закрила, която е подадена в една от държавите членки от гражданин на трета държава или от лице без гражданство, трябва да се тълкува в смисъл, че държава членка може да упражни правото да изпрати кандидат за международна закрила в сигурна трета държава и след като съгласно посочения регламент в рамките на процедурата по обратно приемане е признала, че е компетентна да разгледа молба за международна закрила, подадена от кандидат, който е напуснал тази държава членка преди постановяването на решение по същество по подадената от него първа молба за международна закрила.
            
         
               2)
            
            
               Член 3, параграф 3 от Регламент № 604/2013 трябва да се тълкува в смисъл, че допуска изпращането на кандидат за международна закрила в сигурна трета държава, когато в хода на процедурата по обратно приемане държавата членка, извършваща прехвърлянето на този кандидат в компетентната държава членка, не е била уведомена нито за правната уредба в тази държава членка относно изпращането на кандидати в сигурни трети държави, нито за практиката на компетентните органи в тази област.
            
         
               3)
            
            
               Член 18, параграф 2 от Регламент № 604/2013 трябва да се тълкува в смисъл, че не изисква в случай на обратно приемане на кандидат за международна закрила процедурата по разглеждане на неговата молба да се възобнови на етапа, на който е била прекратена.
            
         
      (1)  ОВ C 90, 7.3.2016 г.